Ef ég talaði um það...
Ef ég gerði það...
hvað myndi ég segja þér?
Ég veit varla.
Myndi ég segja þér frá tímanum?
Það virðist hafa gerst fyrir löngu
á síðustu ríkisdögum fagurs prins.
Eða segði ég þér frá staðnum?
Lítilli borg nálægt ströndinni
en langt frá öllu öðru.
Eða ég veit ekki.
Segði ég þér frá henni?
Prinsessunni án raddar.
Eða kannski myndi ég bara vara þig við sannleika þessara staðreynda
og sögunni um ást og missi
og skrímslinu sem reyndi að eyðileggja það allt.
Hedak herra minn.
Segðu mér frá áhyggjum þínum.
Ég hef syndgað. Ég hef misboðið guðinum.
Ég er afar syndug, herra minn.
Láttu mig dæma um það.
Ég hef efast um fórnarathöfnina.
Hugvekja dagsins Tíminn er fljót sem streymir úr fortíð okkar
Ég vil ekki fara þarna upp.
Allir verða að fara upp ef þeir vilja fara í háttinn.
Vöktu sírenurnar þig? Það var eldur.
Súkkulaðiverksmiðjan.
Finnurðu lyktina?
Hjálpi mér!
Ristað kakóduft.
Harmur og unaður hönd í hönd.
Eitthvað að borða?
Kæra barn.
Ég myndi veslast upp ef ég hefði þig ekki.
Ég er dæmigerður hungraður...
Sjáðu þetta.
Þetta er Bojangles, stigadansinn.
Þetta er erfitt. Cagney gerði það.
Öðruvísi en glæsilegt.
Það er glæsilegt.
- Ég vil líka gera þetta. - Allt í lagi!
- Ertu tilbúin? - Já.
Komdu þá.
Þú ert fljót að ná því.
Gættu þín. Nú kemur sú síðasta!
”SAGAN UM RUTH“
OG ”MARDI GRAS“
Elisa!
Næst þegar þú kemur með leiguna
skaltu sjá Biblíumyndina!
Ég á tvo ókeypis miða.
Komdu með Giles nágranna þinn. Hann er góður drengur.
Biblíumynd og grínmynd!
Takk.
Enginn kemur í bíó.
Þið fáið frítt popp og gos!
Æ, nei! Svei mér þá, það eru tvö ess þarna!
Hættu nú! Tvö ess. ”Mardi Grass!“
OCCAM GEIMRANNSÓKNASTÖÐ
Nýir starfsmenn, svæði 12 fellur nú í öryggisflokk A.
Elisa! Komdu, ég er mætt.
Þú þarft að læra að mæta tímanlega.
Hvað ertu að gera? Ekki ryðjast fram fyrir!
Láttu hana í friði. Ég passaði pláss fyrir hana.
Þú og sú mállausa finnið fyrir því ef ég verð klöguð.
Gerðu það bara, Yolanda.
Ég er að drepast í fótunum.
Ég lagaði innbakaðar pylsur áður en ég fór í vinnuna
og hann hámaði þær í sig.
Engar þakkir eða ”namm“.
Ekki múkk.
Maðurinn er þögull sem gröfin.
En prump er hrós
þá væri hann Shakespeare.
Svo kem ég heim og laga morgunmat.
Egg, beikon, ristað brauð.
Ég smyr brauðið hans. Báðum megin
eins og hann væri barn.
Og ég fæ engar þakkir.
Þú værir þakklát því þú ert vel upp alin.
En Brewster, hans eini kostur var dýrslegt aðdráttarafl hér áður fyrr.
Hann hefur ekki unnið um tíma.
Hver rækallinn? Nei!
Getið þið sett ruslið í fötuna? Til þess er hún.
Það er ótrúlegt. En til þess er hún þarna.
Já, já. Fyrirgefðu, Zelda.
Ég veit ekki hvað þeir eru að gera.
Bara að andskotans rusla, held ég.
Zelda! Hættu þessu blaðri.
Já, herra.
Það er óþarfi að guðlasta.
Fyrirgefðu, herra Fleming.
Hlustið aðeins á mig!
Í dag fáum við nýtt teymi og grip hingað í T-4.
Þetta er Robert Hoffstetler frá rannsóknastofu okkar í Galveston.
Ég vil ekki ýkja þetta mál
en þetta eru líklega viðkvæmustu tæki sem hér hafa verið hýst.
Hvernig gekk ferðin?
- Vel. Hver sér um öryggisgæslu hér? - Augnablik.
Hver sér um öryggisgæslu?
Velkominn í T-4.
Ég er Fleming yfirmaður öryggisgæslu.
Ef þú hefur spurningar skaltu tala við mig.
Skilurðu? Ég tek við stjórn hér.
Komdu þeim út.
Hjálpaðu mér að færa hólkinn í loftþjöppunarklefann.
Komið með hann hingað.
Komið með hann. Þarna. Setjið hann upp.
Það þarf að ná réttum þrýstingi strax.
- Þaðan og þangað. - Elisa!
Komdu!
Hvað gengur á hérna? Sástu þetta?
Já, ég er með hárkollu. Hvernig lítur það út?
Passaðu þig á bílnum.
Það er ekki kolla heldur ”toupee“. Það er franska.
Það er eilíft.
Tantalos tókst aldrei að sleppa við dauðann
af því ávextirnir á greinunum voru rétt utan seilingar
og vatnið rann til baka þegar hann vildi drekka.
Þaðan er komið orðið ”tantalizing“ eða freistandi.
Sjáðu þessar freistandi bökur.
Takk fyrir. Komið endilega aftur.
Já, bökur í morgunmat. Treystu mér bara.
Sæl. Velkomin til Dixie Doug's.
- Hef ég ekki séð þig hér áður? - Jú.
Ég hef reyndar komið nokkrum sinnum.
Ertu hrifinn af límónuböku?
Já. Tvær til að fara með.
Smakkaðu það bara.
Ég læt þetta eftir mér.
Getur ekki verið gott fyrir mig frekar en annað sem ég vil.
Nei, þetta er góð límónubaka.
Ekki ert þú sá frægi Dixie Doug sjálfur eða hvað?
Fjandinn, nei.
Bökunum er ekið um landið. Þeir kalla það sérleyfi.
Við fáum skiltin og merkin. Þetta er Bökustrákur lukkudýrið okkar.
Ég tala ekki svona. Ég er frá Ottawa.
Nei.
Ég trúði því alveg.
”Þetta er frábær baka.“
Sá litli þarna, á hann að vera ítalskur?
Ætli það ekki.
Það er snjallt.
Komið endilega aftur.
”Komið endilega aftur.“
Heldurðu að hann meini það?
Hann þekkti mig aftur. Heyrðirðu það?
Þessi baka er frekar vond.
Ekki skyrpa henni.
Við prófum bara aðra gerð næst.
Geymdu hana, ég tek hana.
Klukkan er sex. Það er farið að birta
Og svalur norðanvindur blæs úr...
...hópur negra hefur safnast saman fyrir framan og aftan lögregluna.
Skiptu um stöð. Þetta er hræðilegt.
Ég vil ekki sjá þetta.
Ég vil ekki sjá það.
Þetta er betra.
Sjáðu Betty.
Ó, að vera ungur og fallegur.
Ef ég gæti orðið 18 ára aftur...
Ég vissi ekki neitt. Ég myndi gefa sjálfum mér ráð.
Hvað myndirðu segja?
Ég myndi segja mér að hirða tennurnar betur
og ríða miklu meira.
Það er mjög gott ráð.
Viltu sjá þetta?
Sjáðu.
Einhverjir gáfuðustu menn landsins pissa út um allt gólf hérna.
Það eru hlandblettir í loftinu.
Hvernig fara þeir að því?
Hvað þurfa þeir eiginlega stórt mark?
Þeir fá nóga æfingu, það vantar ekki.
Hann Brewster...
enginn hefur sagt að hann sé gáfaður
en honum tekst samt að hitta í 70% tilfella.
Hafðu okkur afsakaðar.
Nei, það er allt í lagi.
Haldið áfram.
Þið virðist vera að spjalla í næði.
Kvennahjal, auðvitað.
Fáist ekki um mig.
Elisa.
Horfa, ekki snerta.
Þessi fallegi hlutur er Alabama-stafur.
Griplagað handfang,
lágur straumur, háspenna, rafstingur fyrir nautgripi.
Ég heiti Strickland, öryggisgæsla.
Öryggisgæsla Flemings.
Nei. Menn þvo hendurnar fyrir eða eftir að þeir ljúka sér af.
Það segir mikið um menn.
Geri hann það fyrir og eftir
bendir það til veikleika.
Sælar, dömur.
Það var gaman að spjalla við ykkur báðar.
Lágvaxið fólk er illkvittið.
Ég hef aldrei hitt lágvaxinn mann sem var góður í sér.
Ó, nei. Þeir eru allir illkvittnir og undirförulir.
Kannski er það loftið hér niðri, súrefnisskortur eða eitthvað.
Hjálp! Hann missir blóð!
Heldurðu að Rússar hafi brotist inn? Ég held ekki.
Og ef svo var drepur kjöthleifurinn hans Duanes þá alla.
Það voru tvö skot.
Jæja þá, þrjú. Og öskrið...
Hvað gengur á hérna?
Þið tvær, komið með mér.
Núna strax, herra Fleming?
Mættum við nokkuð klára að borða?
Strax!
Ja hérna hér.
Nú lentum við í því. Við lentum illa í því.
Þið hafið nákvæmlega 20 mínútur
til að þessi stofa verði tandurhrein.
20 mínútur.
Það er mikið blóð. Hvað gekk á hérna?
Ég get þrifið hland.
Ég get þrifið saur.
En blóð...
Blóð fer illa í mig.
Hérna, vina. Hjálpaðu mér að skúra þetta.
Því fyrr sem við komumst þeim mun betra.
Er þetta kartöfluflaga?
Þetta er fingur.
Það eru tveir fingur.
Taktu þá og bíddu hér. Ég sæki Fleming.
Hvar eru þessir líkamspartar?
Líkamspartarnir?
Nei, ég trúi þér, vina.
Var það örugglega lifandi?
Ég er viss.
Því ég sá eitt sinn hafmey í tívolíi
og það var apaköttur með ásaumaðan fisksporð.
Mér sýndist hann ekta.
Ég er viss.
Þá það, fyrirgefðu.
Ég þarf að skila verki.
Kornflögur voru fundnar upp til að hindra sjálfsfróun.
Virkuðu ekki.
Alice Faye var að byrja.
Hún var rosalega fræg.
Dag einn þoldi hún ekki meira af bulli og undirferli.
Hún yfirgaf það bara allt.
Er þetta nokkuð svo slæmt? Fyrir drasl.
Það er ekki drasl.
Borðaðu, farðu í háttinn og hvíldu þig.
Og þegar ég fæ greitt...
...fáum við böku.
Ekkert fyrir mig.
Nei, ekki við.
Ég fæ böku. Þú færð hvað sem þú vilt.
Óskaðu mér velgengni.
Gangi þér vel.
Grænt. Nú vilja þeir að hlaupið sé grænt.
- Þeir sögðu rautt. - Ný hugmynd.
Það er framtíðin. Grænt.
Og fjölskyldan á að vera kátari.
Kátari?
Það er líkt og faðirinn sé nýbúinn að uppgötva trúboðastellinguna.
Giles.
Af hverju eiga þau að vera kát?
Kúnninn vildi ljósmyndir ég taldi hann á þetta.
Það er synd. Þetta er fallegt verk.
Já, er það ekki? Mér finnst eitt af bestu verkunum.
Hvernig líður þér? Drekkurðu?
Nei, ekki dropa.
Færðu verkefni eftir að þú hættir hjá Klein og Saunders?
Síðan þú sagðir mér upp.
Við byrjum ekki á þessu núna.
Ég vil koma aftur, Bernie.
Við sjáum til. Kláraðu þetta nú.
Ég held það séu framfarir. Vel gert.
Egg.
Elisa.
Hvað ertu að gera þarna?
Að þrífa?
Heyrðu, vinan.
Herra Ég-míg-standandi vill tala við okkur.
Zelda D. Fuller.
Hve lengi hafið þið þekkst, Zelda?
Svona 10 ár.
- Engin systkini, Zelda? - Nei.
Er það ekki óalgengt hjá ykkar líkum?
Mamma dó eftir mig.
Eftir að ég fæddist.
Fyrir hvað stendur déið?
Delila.
Eins og í Biblíunni.
Delila sveik Samson.
Svæfði hann, klippti af honum hárið.
Filistear pyntuðu hann, niðurlægðu hann,
brenndu úr honum augun.
Mamma hefur víst ekki lesið Biblíuna nógu vel.
Og þú...
Elisa Esposito. Þýðir Esposito ekki munaðarleysingi?
Munaðarleysingjahælið í Putnam.
Þeir fundu hana við ána, í vatninu.
Þú fannst fingurna mína.
Takk.
Þriggja tíma skurðaðgerð.
Þeir endurbyggðu fyrsta köggulinn,
saumuðu sinarnar.
Ég veit ekki hvort það heldur.
Það var sinnep á þeim. Í bréfpoka.
Við höfðum ekkert annað.
Ég svara af því hún getur ekki talað.
Er það? Er hún heyrnarlaus?
Mállaus.
Hún segist heyra hvað þú segir.
Öll þessi ör á hálsinum.
Það er meinið. Barkakýlið skarst.
Síðan hún var ungabarn, segir hún.
Hver gerir slíkt við ungabarn?
Heimurinn er fullur af synd.
Ertu ekki sammála, Delila?
Ég skal koma mér að efninu.
Þið þrífið stofuna og farið svo.
Það sem við geymum þar er smán.
Veistu hvað smán er, Zelda?
Eitthvað móðgandi.
Það er rétt og ég ætti að vita það.
Ég dróg þessa skítugu skepnu
úr botnslýi í Suður-Ameríku og alla leið hingað.
Og okkur varð ekki vel til vina á leiðinni.
Ykkur finnst þetta kannski mennskt.
Stendur á tveimur fótum.
En Guð skapaði okkur í sinni mynd.
Ekki haldið þið að Drottinn líti svona út?
Ég veit ekki hvernig Drottinn lítur út.
Mennskur. Hann lítur út eins og maður eins og ég.
Eða jafnvel þú.
Kannski aðeins meira eins og ég.
Það er ekki fleira.
Hoyt hershöfðingi, takk fyrir að hringja til baka.
- Líður þér betur? -Já, miklu betur.
Ég tók bara verkjalyf.
- Lokaðu. - Misstirðu ekki tvo fingur?
Jú. Hann náði tveimur fingrum.
En ég hélt þumlinum, gikk- og píkufingrinum.
Það verður þá víst allt í lagi með þig.
Það er rétt. Ég hlakka til þegar þú kemur.
Það þarf að taka ákvarðanir varðandi gripinn.
Egg.
Bökur með ávaxtabragði bíða þín.
Þrír nýir staðir í miðbæ Baltimore.
Framtíðin er hér.
Hvíldu þig.
Grasker, banana...
Sæktu mig klukkan hálftíu.
Klukkan 21:30. Já, herra.
Það er frábær baka.
Ég er kominn.
Ég lagaði eggjaköku.
- Veistu hvað, pabbi? - Engar pönnukökur?
Ég er búin að róta í kössunum og finn ekki pönnuna.
- Eggjakakan er með osti og spergilkáli. - Veistu hvað?
Hvernig líður þér? Finnurðu til?
- Dálítið. Töflurnar hjálpa. - Veistu hvað?
Hvað?
Við gröfum niður tímahylki í nýja skólanum.
Ég vildi spyrja þig...
Heldurðu að allir verði með þotukúta í framtíðinni?
- Því máttu trúa. - Rútan er komin.
Þetta eru Bandaríkin.
Bless, pabbi!
Kláraðu matinn og þvoðu þér vel um hendurnar
og komdu svo upp, elskan.
Ég kann vel við mig hér. Krakkarnir eru hrifnir af lóðinni.
Svo er bara hálftími til D.C., er það ekki?
Þetta er samt Baltimore. Enginn er hrifinn af Baltimore.
Veistu hvað ég er að hugsa?
Ég held ég þurfi nýjan bíl.
Þarftu nýjan bíl?
Hvað með kádiljálk, herra minn?
Richard.
Elskan?
Það blæðir úr hendinni.
Hættu að tala.
Ekki tala. Ég vil að þú þegir.
Þögn.
Levenson í loftferðadeild.
Tónlist.
Er allt í lagi?
- Náði þér. - Nei.
”Spörfuglinn gerir sér hreiður á glugga...“
Hvað?
”Spörfuglinn gerir sér hreiður á gluggasyllunni.“
- ”Og örninn hremmir bráðina.“ - Hvað?
Það er lykilorðið:
”Og örninn hremmir bráðina.“
Förum.
Bob!
Hvernig hefurðu það?
Ég sat eins og bjáni á steypustykki
langt í burtu í klukkutíma.
Við hittumst alltaf á þessum ömurlega matstað!
Ég gæti skipt um skoðun.
En þú gerir það ekki.
Segðu okkur, ”Bob“.
Dimitri.
Félagi.
Ekki ”Bob“.
Hvað er þetta?
Dimitri.
Líffræðilegir punktar
og teikning af vinnustofunni
þar sem gripurinn er rannsakaður.
Allt sem þarf til að ná henni.
Ég kem því til stjórnarinnar.
Við verðum að gera það sem fyrst.
Mihalkov.
Ég held að þessi skepna
- geti tjáð sig. - Tjáð sig?
Já, tjáð sig við okkur.
Ég hef ástæðu til að ætla að hún hafi greind.
Hún sýnir...
Hún sýnir viðbrögð
við tungumáli, tónlist.
- Viltu líka koma því áleiðis? - Að sjálfsögðu.
Borðaðu nú, Dimitri.
Þetta kalla þeir haf
og land.
Haf og land.
Humarinn er soðinn hérna.
Hann ískrar dálítið en hann er...
svo mjúkur
og sætur.
Elisa! Flýttu þér.
Ég get svarið það.
Þú ert enn að, Zelda.
Slakaðu á, Yolanda.
Þvottahús Baltimore-borgar
Viltu sígarettu, Zelda?
- Þessi fjandi er óhollur. - Já, en það er gott.
Já, er það ekki?
Svona, Elisa. Bara eina.
Fástu ekki um myndavélina. Við ýtum þeim upp í pásu.
Þetta er blindur blettur.
Maðurinn kann ekki að elda kjöthleif án...
Svæði fimm, undirbúið orkupróf sem hefst eftir tvo tíma.
Ég þarf að ganga frá hér, Fleming. Sæktu hershöfðingjann.
Saknaðirðu mín?
Ég fékk mér nammipásu.
Þetta er það sem þú óttast.
Þú ættir að vera orðinn vanur því.
Byrjarðu enn með þetta hræðilega hljóð.
Ertu að grenja? Er það?
Finnurðu til?
Kannski ertu reiður!
Kannski viltu fá annan bita af mér.
Gerðu það.
Ég heyri ekki muninn.
Ertu að grátbiðja mig?
Því þetta er versta fjandans hljóð sem ég hef heyrt.
Kalla á Walters kaftein. Walters, svaraðu símhringingunni.
Elisa.
Elisa!
Hoyt hershöfðingi. Velkominn!
Allt tilbúið. Gaman að þú komst.
- Gaman að sjá þig. - Takk.
Drottinn minn! Er þetta það?
- Miklu stærra en ég hélt. - Ljótt eins og syndin.
Indjánarnir í Amason-skógi tilbáðu það sem guð.
Það líkist ekki mikið guði núna.
Þeir eru frumstæðir.
Þeir köstuðu fórnum í fljótið, blómum, ávöxtum og öðru drasli.
Svo reyndu þeir að stöðva olíuborunina með boga og örvum.
Það gekk ekki sérlega vel.
Honum blæðir.
Hvað gerðist?
Þetta er dýr. Ég er bara að halda því spöku.
”Súrefnisflæði og tvísýringsöndun.“
- Hver fjandinn er þetta? - Þessi vera...
getur skipt á milli tveggja ólíkra öndunaraðferða.
- Eðju stökkull getur það. - Nei.
Þið viljið koma manni út í geim.
Hann þarf að þola aðstæður sem mannslíkaminn ræður illa við.
Þetta gefur okkur forskot á Sovétmenn.
Hve lengi getur það andað á landi?
Sannleikurinn er sá að við vitum ekkert um þetta.
Sovétmenn vilja fá það. Svo mikið vitum við.
Þessir heimskulegu fantar.
Við leyfum þeim að senda hund út í geim og hlæjum að þeim.
Áður en við vitum senda þeir upp mann, Rússa...
á braut um plánetuna Guð má vita til hvers.
Hver hlær þá?
Krúsjeff, hann hlær.
Hann má senda hund út í geim og hlæja.
Svo sendir hann komma og hlær.
Og svo setur hann flugskeyti á Kúbu.
Höfum við ekkert lært?
Við þurfum að setja hann aftur í vatnið.
Þessir vísindamenn eru eins og listamenn.
Þeir verða hrifnir af leikfanginu sínu.
Sjáið þið þetta hérna. Eftir miðjunni.
Þessi vera hefur brjósk með liðamótum
sem aðskilur aðallungað frá aukalunganu.
- Er það rétt útskýring, Bob? - Já, en við...
Þá eru röntgenmyndirnar ómarktækar.
Í meginatriðum, já. En...
Ef við viljum ná forskoti á Sovétmenn
- þurfum við að kvikskera skepnuna. - Nei.
- Taka hana í sundur - Nei.
- og sjá hvernig hún virkar. - Það ónýtir markmiðið.
Það leið yfir hann.
Setjið hann í tankinn. Látum hann ná þrýstingsjöfnun.
Hoyt hershöfðingi.
Það má ekki undir neinum kringumstæðum drepa þessa veru.
Teldu þessar stjörnur. Þær eru fimm.
Það þýðir ég get gert hvað sem mér sýnist.
Ef þú vilt styðja mál þitt skal ég hlusta.
En þegar allt kemur til alls er það mín ákvörðun.
Opnaðu þessa fjandans skepnu, lærðu það sem hægt er
og lokaðu svo hérna.
Þú getur gefið þér klapp á bakið, Strickland.
- Þér tókst það. - Takk fyrir.
- Flýttu þér nú að ljúka þessu af. - Að sjálfsögðu.
Ná honum út?
Hvað ertu að segja?
Nei. Alls ekki.
Af hverju ekki?
Af því það væri brot á lögum.
Það er líklega lögbrot að tala um það.
Hann er einn. Aleinn.
Nú, er hann einn?
Þýðir þetta að þegar við förum á kínverska matstaði
viljirðu bjarga fiskunum í tankinum?
Hvað þótt hann sé einn? Það erum við öll.
Það einmanalegasta sem þú hefur séð?
Þú varst að segja það.
Þú sagðir ”það“. Það er hlutur. Það er viðundur.
Segðu táknin mín.
Ég skil þig.
Þú hlustar ekki.
Endurtaktu það.
Vertu róleg. Drottinn minn.
Segðu táknin.
Jæja þá, ég skal gera það.
”Hvað er ég?
Ég hreyfi munninn eins og hann.
Ég framkalla ekki hljóð eins og hann.
Hvað er ég þá?
Allt sem ég er,
allt sem ég hef verið
færði mig hingað til hans.“
Þú segir ”hann“. Nú er það ”hann“.
Þú lamdir mig!
Slepptu mér. Ég horfi á þig.
Þú hefur aldrei lamið mig.
”Þegar hann horfir á mig, hvernig hann horfir á mig...
Hann veit ekki hvað mig skortir
eða hvernig
ég er ófullkomin.
Hann sér mig,
það sem ég er,
eins og ég er.
Hann gleðst
að sjá mig í hvert sinn,
á hverjum degi.
Og nú get ég annað hvort
bjargað honum
eða látið hann deyja.“
Ó, Guð. Nú fer ég.
Ég verð að fara.
Hættu, Elisa. Hlustaðu á mig.
Ég verð að fara.
Ég fer af því þetta er mjög mikilvægt.
Mér gefst annað tækifæri.
Mér þykir það leitt.
Þegar ég kem aftur minnumst við aldrei oftar á þetta.
Elisa, það er...
Þá það!
Hvað erum við? Þú og ég?
Veistu hvað við erum? Við erum ekkert.
Við getum ekkert gert!
Mér þykir það leitt, en...
það er ekki mennskt. Almáttugur!
Hvað?
Ef við
gerum ekkert
erum við það ekki heldur.
Giles.
- Ég beið þín. - Já. Fyrirgefðu.
Allt í lagi.
Förum við inn?
- Þú áttir bara að senda verkið. - Nei.
Ég vildi sýna ykkur það sjálfur.
Þetta er eitt af mínum bestu verkum.
Og grænna verður það ekki.
Það stendur ekki vel á. Kannski seinna.
Já, auðvitað. Ekkert vandamál.
Hvenær myndi henta þér?
- Málaðirðu þetta? - Já.
Þú ert góður.
Greinilega ekki eins góður og ljósmynd.
En myndin er góð, er það ekki?
Ég gæti ekki málað svona.
Hérna. Ég býð.
- Handa mér? - Við fáum ekki marga þína líka hér.
Þú virðist menntaður og það gott að tala við þig.
Málið er...
eina ástæðan fyrir að ég kem hingað er... -Samtölin.
- Og er bakan ekki líka góð? - Jú.
Þetta er ekki límónubaka en hún er góð.
Ég vinn einn
og besta vinkona mín er ekki mjög ræðin.
Það er hluti af starfinu hér.
Eins og að vera barþjónn.
Maður ber fram böku, hlustar á vanda fólks og kynnist því.
Mig langar að kynnast þér betur.
Hvern fjandann ertu að gera, gamli?
Nei. Ekki við barborðið.
Þið megið ekki sitja þarna.
Þið farið með það sem þið pantið.
En það er enginn við barborðið.
Það er frátekið allan daginn. Þið setjist ekki.
Komið endilega aftur.
Þú þarft ekki að tala svona við þau.
Þú skalt fara líka.
Og komdu ekki aftur. Þetta er fjölskyldustaður.
Ég hef engan.
Þú ert eina manneskjan sem ég get talað við.
Hvað sem þessi vera er...
þú þarfnast þessa.
Segðu mér bara hvað þarf að gera.
- ”Öll von dvínar.“ - ”Þegar vorið líður.“
Förum.
Moskva styður ekki þessa áætlun.
Því ekki?
Of áhættusamt.
- Of snemmt. - Hvað?
Við eigum bara tvo kosti, Dimitri.
Þú tefur aðgerðina um minnst viku.
Það verður á morgun.
Þá þurfum við
að taka hinn kostinn.
Ísraelsk bomba.
Þú setur hana hjá rafmagnstöflu
þá hefurðu 5 til 10 mínútur í myrkri.
Engar myndavélar eða öryggisdyr.
Og síðan...
sprautarðu þessu í það.
Sprauta það.
Drepur það.
Tortímir því.
Er allt í lagi?
Ég kom til þessa lands
til að læra það sem ég gæti
sem föðurlandsvinur, já
en líka sem vísindamaður.
Við gætum lært svo margt enn.
Við þurfum ekki að læra.
Það er betra að Bandaríkjamenn læri ekki.
DeVille kádiljálkur. Besti bíll sem til er.
Átta strokka vél, 390 hestöfl, sprækur sem lækur.
- Ég er bara að skoða. - Og ég er bara að spjalla.
Langbylgjuútvarp, loftræsting,
rafstýrðar rúður, bremsur, stýri og sæti.
Lúxusinnrétting og aukabúnaður, 143 möguleikar.
Þeir gerast ekki betri.
Ég er óviss um græna litinn.
Hann er ekki grænn. Sægrænn.
- Mér sýnist hann vera grænn. - Hann er það ekki.
Takmörkuð útgáfa, 12 umferðir af lakki,
handpússaður, aukahlutir úr ekta krómi.
Fjórir af hverjum fimm velmegandi Bandaríkjamönnum aka kádiljálk.
- Er það rétt? - Þetta er framtíðin.
Mér sýnist þú vera maður sem stefnir þangað.
- Hvert? - Til framtíðar.
Þú ert maður framtíðarinnar. Þú átt að aka þessum bíl.
Þvottahús Baltimore-borgar
Enn glæsilegur bíll!
Hvað get ég sagt? Er ekki frábært að keyra hann?
- Dásamlegur græni liturinn! - Sægrænn.
Sægrænn.
Á morgun elda ég kjöthleif.
Aukaskammt af rúsínum fyrir þig.
Klukkan fimm ek ég upp að hleðslubrautinni.
Þá eru vaktaskipti og ég hef... Hvað hef ég mikinn tíma?
Fimm mínútur? Ég man það.
Klukkan fimm, fimm mínútur. Fimm, fimm.
Þú færir myndavélarnar.
Ég samstilli úrin okkar eins og í bíómyndunum.
Ég er svo stoltur af þér!
Þú ert óhrædd!
Ertu hrædd? Mjög svo?
Ekki segja þetta. Ég er dauðskelkaður.
Þetta kom vel út hjá mér.
”Michael Parker.“ Nafnið er traustvekjandi.
Dálítið karlmannlegt.
Já, 51 árs.
54?
Engan dónaskap.
57.
Það gengur ef ég nota hárkolluna. Ég get klæðst þessu eða...
Thor, burt með þig!
Eða þessu.
Nú líkist ég verkamanni.
En þetta...
með ljósbrúna bindinu.
Nú er ég frjálslegur en samt fínn.
Finnst þér þetta fínt? Mér líka.
Við erum tilbúin.
Herra Strickland!
Sally, viltu biðja ungfrú Esposito að þrífa þetta?
Ég skil það ekki sjálfur.
Þú ert ekkert augnayndi
en samt sem áður...
Ég hugsa sífellt um þig.
Þú segist vera mállaus, hefurðu enga rödd
eða geturðu skrækt?
Sumir mállausir skrækja. Ekki fallegt en...
Ég vil bara að þú vitir
að örin trufla mig ekki.
Mér er líka sama þótt þú talir ekki.
Ef satt skal segja
líkar mér það. Mjög mikið.
Það æsir mig.
Ég get örugglega fengið þig til að skrækja.
Er allt í lagi?
Flýttu þér. Ég vil fara snemma heim.
Mér er illt í fótunum.
Við þurfum að fresta aðgerðinni.
Bankaðu áður en þú kemur inn.
Þetta er áríðandi!
Farðu út, bankaðu, ég hleypi þér inn og við tölum saman.
Þannig eru reglurnar. Fylgdu þeim.
Kom inn.
Viltu loka dyrunum?
Máttur jákvæðrar hugsunar
Svona er það gert. Tölum nú saman.
Ég þarf meiri tíma.
Láttu ekki minnimáttarkenndina eftir að kappsemi þín...
Ég er ekki kappsamur! Ég vil ekki að margslunginni,
fallegri veru sé tortímt!
Ef skepnan deyr fræðist þú og ég fer héðan burt.
Ég kem mér fyrir.
Fjölskylda mín kemur sér fyrir á góðum stað.
Í alvöru borg.
Þessi vera hefur greind, hún getur tjáð sig
og skilur tilfinningar.
Sömuleiðis Sovétmenn og Kóreumenn.
Samt drepum við þá.
Málið er að þetta er ekki húsdýragarður
og ég vil ekki vera í þessari skítaholu lengur en þarf.
En þú?
Bob.
Viltu það?
Nei.
Eftir hverju bíðurðu?
Hefurðu séð Elisu?
Komdu nú, Zelda!
Færðirðu myndavélina á hleðslupallinum?
Ferðu með hann þangað? Gegnum veitugöngin?
Það er snjallt.
Fyrir hverja vinnurðu?
Seltan í vatninu þarf að vera 5 til 8%.
Borðsalt dugar.
Blandaðu þessu út í vatnið á þriggja daga fresti.
Hann verður að fá hrátt prótín.
Eftir fimm mínútur
hittumst við á hleðslupallinum.
Ljósin slokkna, vertu viðbúin.
Herra Strickland?
Tólf tímar til kvikskurðar á gripnum.
Þú þarft að skrifa undir hér.
...þessi skyndilega, leynilega ákvörðun
að staðsetja langdræg vopn í fyrsta sinn utan Sovétríkjanna...
Kyrr þarna.
...ótækar breytingar á núverandi ástandi.
”Michael Parker.“ Ert það þú?
Allt mitt líf.
Ertu galin?
Ekki gera þetta. Ekki!
Hvaða farartæki er þetta?
Ég veit það ekki. Þvottabíll?
Hann er ekki á áætlun.
Að lokum skora ég á Krúsjeff að stöðva
þessa leynilegu, ábyrgðarlausu og ögrandi ógn gegn friði.
Hittu mig á hleðslupallinum.
- Hvað viltu að ég geri? - Sæktu liðsauka.
Farðu út úr bílnum.
Ég kann ekki á þetta.
Út úr bílnum núna. Ég endurtek það ekki.
- Ekki skjóta mig! - Út með þig!
Ekki skjóta mig.
Eftir hverju bíðurðu? Tíminn er naumur!
Út með þig!
Flýtið ykkur!
Við förum til helvítis. Ýttu.
Ýttu!
Ég geri þetta ekki viljandi!
Vélrænir hlutir eru ekki mitt svið!
Hún bíður á hleðslupallinum. Fljótur!
Hvaða maður er þetta? Ég held hann hafi drepið mann.
Almáttugur!
Erum við tilbúin?
Hann er svo fallegur.
Gerði ég þetta?
Ég kann þetta ekki.
Flýtið ykkur!
Nei!
Salt? Hvað áttu við?
Elisa!
Sjáðu.
Ísraelsk bomba.
Það lyktar af magnesíum.
Rússar hata gyðinga en þeir eru hrifnir af tækninni þeirra.
Hvernig komust þeir inn?
Fölsuð skilríki, hulið bílnúmer og svo framvegis.
Þeir færðu myndavélina á hleðslupallinum.
Við segjum það engum.
Við höfum sólarhring áður en ég tilkynni það.
Ég tilkynnti það.
Tilkynntirðu það?
Um leið og það gerðist, ég...
Herra Strickland.
Hvað viltu, Sally?
Hoyt hershöfðingi er í símanum.
Þetta var okkar geimhundur, Strickland.
Þú veist það.
Ég fæ það aftur.
Ég má ekki hugsa neikvætt.
Líður þér vel?
Ég er sterkur. Ég fæ það aftur.
Þú getur þetta. Þú gerir það.
Fyrir mig, vinur.
SKURÐUR OPNAST Á HAF ÚT
MIÐVIKUDAGUR 10 RIGNING / BRYGGJA
Ætlarðu að sleppa honum þá?
Þann tíunda?
Hvað ef það rignir ekki þá?
Hvernig fer með skurðinn?
Það rignir.
Gott og vel.
Hvað er þetta?
Má ég sjá. Er það handa mér?
Ég er fegin að eiga þig að vini
Já, þetta er gott. Haltu áfram svona.
Láttu eins og þú vitir ekkert.
Guð hjálpi mér ef ég verð spurð.
Ég er ekki góður lygari.
Nema við Brewster.
Það þarf að ljúga mikið í hjónabandi.
Allir starfsmenn sýni skilríki og aðgangskort.
Drottinn minn! Hvað...?
Allir starfsmenn sýni skilríki og aðgangskort.
Þú komst okkur í mikil vandræði.
Ég tel þetta vera vel þjálfaðan flokk.
Mig grunar að það sé sérþjálfuð hersveit og svo framvegis.
- Sérsveit Rauða hersins? - Mögulega.
Og þeir eru þrautþjálfaðir.
Þeir voru vel fjármagnaðir, úrvalsflokkur.
Afar skilvirkir, óvægnir, hárnákvæmir.
Innbrotið tók innan við fimm mínútur.
Hóflegt mat bendir til minnst 10 manna skyndiáhlaups.
Hefurðu alltaf verið einsamall?
Áttirðu einhvern að?
Veistu hvað kom fyrir þig?
Ég veit það ekki. Ég veit ekki hvað kom fyrir mig.
Ég veit það ekki.
Ég lít í spegil og ég kannast við þessi augu
á þessu gamla andliti.
Stundum finnst mér ég vera á undan eða eftir minni samtíð.
Kannski erum við báðir forngripir.
Öryggisráðstafanir auknar og eru í hámarki.
Sýnið skilríki og aðgangskort.
Ég fann þær.
Zelda, Elisa.
Hérna þá.
Þið stimpluðuð ykkur út fyrir atvikið.
En samt.
Ef þið vitið eitthvað um það sem gerðist hér er ykkur skylt
að tilkynna það, hversu smávægilegt sem það kann að virðast.
”Smávægilegt“ þýðir ómerkilegt.
Ég sá ekkert óvenjulegt.
Eða smávægilegt.
Mér var illt í fótunum.
Hvað með þig?
Hún sá ekki neitt.
Hoffstetler.
Sá önnur ykkar hann fara inn eða út af rannsóknastofunni?
Vinnur hann ekki þar?
Í öðrum erindagjörðum, að gera eitthvað annað?
Eitthvað smávægilegt?
Nei, herra.
Hvað er ég að tala við vinnukonurnar?
Sem þrífa skít.
Og þurrka upp hland.
Haldið áfram. Farið þið.
Hann grunar þig ekki. Haltu áfram að vinna.
Hvað sagðirðu?
É-T-T-U
Hvað segir hún?
S-K-Í-T
Ég náði því ekki.
Hvað segir hún?
Hún sagði, takk.
Næsti!
Láttu þá snúa pallinum.
En ég sá þig ekki í gærkvöldi eða í fyrrakvöld.
Því miður, ég er allan daginn á skrifstofunni
og Carol vill að ég sé með henni á kvöldin.
Hvenær fæ ég þá að sjá þig?
Flugskeytasérfræðingur sendir hest í geimflaug
Það er bara eitt sem þú getur gert.
Að bjóða þig fram.
Nei!
Charley, ertu að stríða mér?
Ég vil komast snemma heim.
Brewster hefur verið önugur undanfarið.
Jesús minn!
Hvað ertu að læðast í búningsklefa kvenna?
Þeir gætu fylgst með mér og hér eru engar myndavélar.
Það er ástæða fyrir því!
Hvað ef þú kæmir að okkur á óheppilegri stundu?
Ég þarf að vita að hann sé ómeiddur.
- Hann er það. - Hvenær sleppið þið honum?
Fljótlega. Þegar regnið fyllir skurðinn sem liggur að hafi.
Ef ykkur vantar eitthvað.
Sleppið honum fljótt.
Hvað sagði hún?
Hún sagði að þú værir góður maður, Hoffstetler.
Ég heiti Dimitri.
Heiður að kynnast ykkur.
Þú, mállausa! Síminn til þín. Það er áríðandi.
Fástu ekki um mig. Ég bjarga mér.
Þú ert meiddur.
Það er ekkert að.
Þér blæðir.
Hann át Pandóru. Það var ekki hans sök.
Hann er villidýr. Við getum ekki ætlast til annars.
Finndu hann.
Farðu!
Þú ert heppinn.
Ég vakti eins lengi og ég gat.
En ég er ekkert unglamb lengur.
Er hann ómeiddur?
Hvert ertu að fara?
Nei.
Ekki leika við kisurnar.
Ég er ekki reiður.
Hjálpi mér.
Þú gerðir þetta. Það er allt í lagi.
Þetta er varla hreinlegt.
Hættu.
Merkilegur náungi.
Starfsmenn sýni skilríki og aðgangskort.
Vildirðu hitta mig?
Hvernig gengur rannsóknin?
Við höfum vísbendingu.
Virkilega?
Það eru góðar fréttir.
Þú hófst störf hjá okkur í Galveston.
- Hvar varstu áður, Hoffstetler? - Doktor.
- Afsakaðu? - Hoffstetler doktor.
Reglurnar.
- Wisconsin. Madison. - Einmitt.
Sagðirðu ekki upp fastri stöðu?
Þú fórnaðir því öllu fyrir okkur.
Ég býst við að þú segir upp fljótlega.
Bara ef veran finnst ekki.
Hvað heldur þú? Finnum við hana?
Þú sagðist hafa vísbendingu.
Það er rétt.
Mahlon, þetta er rangt.
Ég var róleg þar til við kynntumst.
Kannski er best að við hittumst ekki aftur.
Hann spyr hvort þú hafir skilaboð fyrir hann?
Bara um frið.
Ekkert annað?
Það er mikið.
Ég fer ekki á neinn fögnuð.
Af hverju brosirðu?
Ekki þennan svip.
Hvað gerðist?
Af hverju?
Hvernig?
Er hann með...
Aldrei treysta karlmanni
þótt hann virðist flatur að neðan.
Gangið í bæinn.
Lausnarpappírar þínir verða tilbúnir fljótlega.
Fyrst vil ég spyrja þig nokkurs.
Gjörðu svo vel.
Má bjóða ykkur...
smjörköku?
Já, takk.
Eftir að þú sprautaðir gripinn,
hvað gerðirðu við hræið?
Ég er forvitinn.
Ég framkvæmdi krufningu.
Hún var gagnslaus.
Lenín sagði
að maður græði ekkert á gömlum fiski.
Sagði Lenín það?
Kakan er ljúffeng!
Áttu mjólk?
Ef til vill...
Ef til vill misminnir þig.
Bíddu eftir að við hringjum.
Það verður ekki löng bið.
Hringdirðu?
Halló, Maynard. Ég skráði mig í mannfræði.
Kennslan fer fram í Amason-skóginum í Suður-Ameríku.
Í Suður-Ameríku? Ja hérna.
Þú verður að vakna snemma á morgnana. Það er löng ganga.
- Við ætlum að dvelja þar? - Gerum við það?
Nei, þú kemur ekki.
Þetta er ávaxtahlaup!
Þið verðið hrifin.
Megum við horfa á Bonanza?
Það er of ofbeldisfullt.
Veistu hvað mér datt í hug? Gefum krökkunum H-V-O-L-P.
Þú
og ég
saman.
Komdu, elskan.
Komum okkur.
Hvað gengur á? Það flæðir vatn inn í bíósalinn!
Ég er með fjóra viðskiptavini. Ég get ekki endurgreitt þeim!
Þetta er sennilega lögn. Ég sé um það.
- Annars rifti ég leigusamningnum! - Ég laga það.
Elisa!
Hjálpi mér.
Elisa?
Ég er að þurrka hárið á mér.
Ég er með hár.
Sjáðu sárið á handleggnum.
Eins og ekkert hafi í skorist. Sjáðu bara.
Þú sagðir að hann hafi verið tilbeðinn sem guð.
Er hann guð? Ég er ekki viss.
Hann át kött. Svo ég veit það ekki!
En við verðum að hafa hann hérna.
Aðeins lengur.
Halló?
Brottflutningur hefur verið skipulagður.
Á sama stað
eftir 48 stundir.
Eftir 48 stundir?
48 stundir.
Vatnið þitt.
Og Hoyt hershöfðingi...
Segðu honum að ég hringi seinna.
Ekki gefa honum samband.
Nei, hann er á skrifstofunni.
Við viljum bara endurheimta gripinn.
Ertu með hann?
Hann er enn ófundinn.
Það gengur ekki.
Ég veit það.
Hve lengi hefurðu þekkt mig?
Þrettán ár. Síðan í Pusan-orrustunni.
Já, herra.
Maður er tryggur,
trúr, vinnusamur, alla ævina.
Og hann er gagnlegur. Og hann væntir...
Hann hefur ákveðnar væntingar í staðinn.
Svo gerir hann ein mistök.
Einu sinni.
Hvað þýðir það?
Er hann þá misheppnaður?
Hvenær tekst manni að sanna að hann sé góður?
Sómakær.
Sómakær?
Maður sér sóma sinn í því að forðast klúður.
Byrjum á því.
Það er mikill sómi að því.
En annars konar sómi...
skiptir ekki máli.
Við seljum hann sem útflutningsvöru.
Af því við notum hann aldrei.
Eftir 36 stundir
verður þessu öllu lokið.
Það sama gildir um þig.
Þú skilur eftir eyðu í veröldinni.
Og þú heldur þína leið
í aðra veröld.
Ömurlega veröld.
Týndur og tröllum gefinn.
Þú verður ófæddur...
óskapaður...
og ónýtur.
Sýndu nú sóma þinn
og lagaðu þetta klúður.
36 stundir.
36 stundir. Skilaðu þínu.
Þú gerir það. Þú skilar þínu.
Er það ekki?
Miðvikudagur 10 Rigning/bryggja
Hugvekja dagsins Lífið er skipbrot áætlana okkar
Egg.
Þú færð
aldrei
að vita...
Ég hugsa um þig daga langa.
Ef þú spyrð hvort ég sé einmana
þá hef ég aðeins þetta að segja.
Þú færð aldrei að vita
hversu heitt
ég elska þig.
Þú færð aldrei að vita
hvað mér þykir vænt um þig.
Og þótt ég reyndi
ég gæti ekki dulið
hvað ég elska þig.
Það ættirðu að vita
því hef ég ekki sagt þér það?
Þú fórst á braut
og hjarta mitt fylgdi þér.
Ég segi nafn þitt í sérhverri bæn.
Ef það er önnur leið
til að sanna að ég þér ann
sver ég, það ekki kann.
Þú færð aldrei að vita
ef veistu það ekki nú.
Elisa?
Hvað er að, vina?
Þetta er slæmt.
Ég hringi í Hoffstetler.
Við verðum að sleppa honum í kvöld.
Ég kem aftur og hjálpa þér.
Hann er á leiðinni.
Andskotans.
Afsakaðu, herra...
en þú lítur illa út.
Haltu þér saman.
Finnurðu lyktina?
Ég held hún sé af fingrunum þínum.
Þeir eru svartir.
Þarna er hann.
Doktor helvítis viðbjóður.
Óþarfi að blóta.
Út úr bílnum, ég tek hann.
Þetta er bíllinn minn.
Hypjaðu þig.
Úr bílnum mínum?
Tala ég óskýrt?
Það er úrhellisrigning.
Ekkert leyniorð í dag?
Nei, félagi.
Nei!
Gerðu það ekki!
Strickland! Guði sé lof!
Þú talaðir rússnesku, Bob!
Hvað heitirðu?
Hoffstetler.
Nei. Ekki ljúga.
Þú þarft þess ekki.
Skotið fór í magann á þér.
Þú ert dauðans matur.
Segðu mér nöfn, stöðu og staðsetningu árásarliðsins.
Árásarliðsins?
Þeir sem stálu gripnum!
Þetta er ódýrt sælgæti en mér finnst það gott.
Frá því að ég var smástrákur.
Sumir kjósa vandaðra snarl,
núggatfyllingu og svoleiðis fínerí.
En ekki ég, Bob!
Svona vil ég hafa það.
Stundum þegar ég er órólegur bít ég í það.
En yfirleitt
tek ég mér tíma!
Svo það endist lengur!
Nöfn, stöður og staðsetningu árásarliðsins.
Nöfn og stöður! Núna!
Engin nöfn.
Engar stöður.
Bara ræstingafólk.
Ég laga kvöldmat handa þér
og svo skrepp ég út að hjálpa vinkonu minni.
Við hvað?
Hjálpa vinkonu minni.
Farðu til dyra.
Þú gætir hjálpað mér og farið til dyra.
Þú situr rétt hjá dyrunum!
Mér er illt í bakinu. Drífðu þig!
Alltaf er það bakið!
Herra Strickland.
Hvað ertu að gera hér?
Hvaða maður er þetta?
Hvar er hún?
- Hvað áttu við? - Hvert fóruð þið með hana?
- Hvað áttu við? - Zelda!
Skepnuna á rannsóknastofunni.
Hvar er hún?
- Heyrðu mig... - Sestu!
Því miður.
Ef ég vissi eitthvað myndi ég segja þér það.
Sagan um Samson...
ég sagði þér ekki hvernig hún endar.
Eftir að Filistear pynta hann og blinda
biður Samson Guð um styrkinn sem hann þarf.
Á síðustu stundu hlýtur hann vægð.
Og Drottinn gefur honum styrkinn aftur,
í síðasta sinn.
Og hann grípur
um súlur musterisins
með sínum öflugu örmum.
Og hann mylur þær.
Og byggingin hrynur yfir Filisteana.
Hann deyr
en hann drepur öll skítseiðin.
Það er hans vilji!
Veistu hvað þessi saga merkir
fyrir okkur, Delila?
Ef þú leynir mig einhverju
þá segirðu mér það
áður eða eftir
að ég rústa þessu musteri
svo það hrynur ofan á okkur.
Stelpan stal skepnunni af rannsóknastofunni.
Sú mállausa stal henni.
Ég heyrði konuna mína tala um það í símann.
Þakka þér fyrir hjálpina.
Hvað ertu búinn að gera?
Zelda.
Ég þarf að aðvara hana.
Hann finnur hana.
Þú gerir það ekki.
Því hefurðu áhyggjur af henni?
Hún braut lögin.
Haltu þér saman!
Þú talar ekki árum saman
og nú geturðu ekki þagað!
Fjandinn eigi þig.
Þú skilur það ekki.
Þú gætir það ekki þótt þú reyndir alla ævi.
- Halló? - Giles, ert það þú?
- Já. - Náðu í Elisu.
Þetta er Zelda.
Bankaðu í tólið ef þú heyrir í mér.
Gott.
Hann er á leiðinni til þín.
Þú verður að forða þér og taka skepnuna með þér.
Hvað? Elisa?
Gættu þín! Lærðu að keyra!
Fjandinn.
Drífum okkur.
Hvar ertu?
Hvar í fjandanum ertu?
Miðvikudagur 10 Rigning/bryggja
Þú
og ég.
Saman.
Nei, án mín.
Án mín.
Ég geri ekki mistök.
Ég skila mínu.
Elisa!
Elisa.
Nei.
Andskotinn.
Þú ert guð.
Það liggur maður á jörðinni.
Gættu hans.
Þú þarna! Hringdu á sjúkrabíl!
Ef ég segði ykkur frá henni, hvað myndi ég segja?
Að þau lifðu hamingjusöm til æviloka?
Ég trúi því.
Að þau voru ástfangin að eilífu?
Ég er viss um það.
En þegar ég hugsa um hana,
um Elisu
dettur mér bara í hug ljóð
sem einhver ástfanginn hvíslaði fyrir hundruðum ára.
Ég skynja ekki lögun þína
en finn þig umvefja mig.
Nærvera þín fyllir augu mín með ást þinni.
Hjarta mitt er auðmjúkt.
Því þú ert alltumlykjandi.
Íslenskur texti: Kolbrún Sveinsdóttir